laion/Wikipedia-Exotic huggingface dataset:
সাউদ আব্দুল হামিদ

সাউদ আব্দুল্লাহ আব্দুল হামিদ (আরবি: سعود عبدالحميد‎, ইংরেজি: Saud Abdulhamid; জন্ম: ১৮ জুলাই ১৯৯৯; সাউদ আব্দুল হামিদ নামে সুপরিচিত) হলেন একজন সৌদি পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল ইত্তিহাদ এবং সৌদি আরব জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেলেন। ২০১৮ সালে, সাউদ সৌদি আরব অনূর্ধ্ব-২০ দলের হয়ে সৌদি আরবের বয়সভিত্তিক পর্যায়ে অভিষেক করেছিলেন। তিনি ২০১৯ সালে সৌদি আরবের হয়ে আন্তর্জাতিক পর্যায়ে অভিষেক করেছেন; সৌদি আরবের জার্সি গায়ে তিনি এপর্যন্ত ৭ ম্যাচে অংশগ্রহণ করেছেন। দলগতভাবে, সাউদ এপর্যন্ত ১টি শিরোপা জয়লাভ করেছেন, যা তিনি সৌদি আরবের বয়সভিত্তিক দলের হয়ে জয়লাভ করেছেন। সাউদ আব্দুল্লাহ আব্দুল হামিদ ১৯৯৯ সালের ১৮ই জুলাই তারিখে সৌদি আরবের জেদ্দায় জন্মগ্রহণ করেছেন এবং সেখানেই তার শৈশব অতিবাহিত করেছেন। সাউদ জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত সৌদি আরব অনূর্ধ্ব-২৩ দলে স্থান পেয়েছেন। "Squad list - Men's Olympic Football Tournament Tokyo 2020" [দলের তালিকা - পুরুষদের অলিম্পিক ফুটবল প্রতিযোগিতা টোকিও ২০২০] (পিডিএফ) (ইংরেজি ভাষায়)। ফিফা। ৭ জুলাই ২০২১। পৃষ্ঠা ১৪।  "الشهري يعلن قائمة الأخضر المشاركة في دورة الألعاب الأولمبية طوكيو 2020" [আল শাহরি অলিম্পিক গেমস টোকিও ২০২০-এর জন্য সৌদি আরবের চূড়ান্ত দল ঘোষণা করেছেন]। saff.com (আরবি ভাষায়)। দক্ষিণ এশীয় ফুটবল ফেডারেশন। ৬ জুলাই ২০২১। ৬ জুলাই ২০২১ তারিখে মূল থেকে আর্কাইভ করা। সংগ্রহের তারিখ ২৪ জুলাই ২০২১।  সকারওয়েতে সাউদ আব্দুল হামিদ (ইংরেজি) ট্রান্সফারমার্কেটে সাউদ আব্দুল হামিদ (ইংরেজি) ওয়ার্ল্ডফুটবল.নেটে সাউদ আব্দুল হামিদ (ইংরেজি) ইএসপিএন এফসিতে সাউদ আব্দুল হামিদ (ইংরেজি) ন্যাশনাল-ফুটবল-টিমস.কমে সাউদ আব্দুল হামিদ (ইংরেজি)
আগুনমুখা নদী

আগুনমুখা নদী বাংলাদেশের পটুয়াখালী জেলায় অবস্থিত একটি নদী। নদীটির দৈর্ঘ্য ১৫ কিলোমিটার। বাংলাদেশের নদীর তালিকা বাংলাদেশের বড় নদীসমূহ ম ইনামুল হক, বাংলাদেশের নদনদী, অনুশীলন ঢাকা, জুলাই ২০১৭, পৃষ্ঠা ১৪০।
আগৈলঝাড়া নদী

আগৈলঝাড়া নদী বাংলাদেশের বরিশাল জেলায় অবস্থিত একটি নদী। নদীটির দৈর্ঘ্য ১৮ কিলোমিটার। আগৈলঝাড়া নদীর উৎপত্তি পয়সারহাটের কাছে বিষারকান্দি নদী হতে এবং এটি বারোহাজার, রত্নপুর পেরিয়ে ধামুরায় ওটরা নদীতে পতিত হয়েছে। বাংলাদেশের নদীর তালিকা বাংলাদেশের বড় নদীসমূহ ম ইনামুল হক, বাংলাদেশের নদনদী, অনুশীলন ঢাকা, জুলাই ২০১৭, পৃষ্ঠা ১৪০।
চাঁদনি চক, ঢাকা

চাঁদনি চক হল বাংলাদেশের রাজধানী ঢাকার অন্যতম বিখ্যাত বাজার। এটি মিরপুর সড়কে নিউ মার্কেটের উল্টোদিকে অবস্থিত। এটি নিউ মার্কেট থানার অধীনস্থ একটি এলাকা। এটি সপ্তাহের মঙ্গলবারে বন্ধ থাকে। এখানে প্রায় ১০,০০০ লোক কাজ করে ও ১,২০০ টিরও বেশি দোকান রয়েছে। এখানে বেশ কিছু পোশাক, গয়না, জুতা, প্রসাধনী সামগ্রী ইত্যাদির দোকান রয়েছে। রমজানের শুরু থেকেই ঈদুল ফিতরের কেনাকাটার জন্য চাঁদনি চকে ভিড় জমে যায়। ২১শে অক্টোবর, ২০২০ তারিখে ঢাকার চাঁদনি চকের বলাকা ভবনে আগুন লাগে। "খুলছে না রাজধানীর গাউছিয়া ও চাঁদনী চক মার্কেট"। আরটিভি অনলাইন। ৯ মে ২০২০।  "চাঁদনি চক মার্কেটে আগুন"। ২১ অক্টোবর ২০২০।  "দোকান বসানো নিয়ে বিরোধ ব্যবসায়ীর ছুরিকাঘাতে হকার নিহত, আহত-১"। দৈনিক ইনকিলাব। ২৩ ফেব্রুয়ারি ২০১৭।  "মঙ্গলবার ঢাকার যেসব মার্কেট বন্ধ"। সময় সংবাদ। ৩০ মার্চ ২০২১।  "Shop owners' protest continues in New Market area" [নিউমার্কেট এলাকায় দোকান মালিকদের বিক্ষোভ অব্যাহত]। দ্য বিজনেস স্ট্যান্ডার্ড (ইংরেজি ভাষায়)। ৬ এপ্রিল ২০২১।  তৌহিদুল ইসলাম তুষার (১৯ জুন ২০১৫)। "ঈদের কেনাকাটায় গাউছিয়া ও চাঁদনী চক"। এনটিভি অনলাইন।  "Fire at Chandni Chowk Market in Dhaka" [ঢাকার চাঁদনি চক মার্কেটে আগুন]। দ্য ডেইলি স্টার (ইংরেজি ভাষায়)। ২১ অক্টোবর ২০২০।
আটি নদী

আটি নদী বাংলাদেশের ঢাকা জেলায় অবস্থিত একটি নদী। নদীটির দৈর্ঘ্য ৫ কিলোমিটার। বাংলাদেশের নদীর তালিকা বাংলাদেশের বড় নদীসমূহ ম ইনামুল হক, বাংলাদেশের নদনদী, অনুশীলন ঢাকা, জুলাই ২০১৭, পৃষ্ঠা ১৪০।
ডেফলের টেঙ্গা

ডেফলের টেঙ্গা বা ডেফলের খাট্টা (সিলেটি: ꠒꠦꠚꠟꠞ ꠐꠦꠋꠉꠣ/ꠈꠣꠐ꠆ꠐꠣ) হচ্ছে সিলেট অঞ্চলে ডেফল দিয়ে রান্না করা একটি জনপ্রিয় ও সুস্বাদু টক তরকারি। নামটি সিলেটি ভাষা থেকে এসেছে, যা কাঁচা বা ডেফলকে আমী করে সারা বছর রান্না করে খাওয়া যায়। ঢেফলের খাট্টা বা টেংগার মতো টক তরকারি সিলেট অঞ্চলে খাবারের শেষ পাতে বিশেষভাবে সমাদৃত। ঢেফল, পছন্দ অনুযায়ী মাছ, রসুনকুচি, রসুনবাটা, হলুদগুঁড়া, তেল, ধনেপাতা ও লবণ পরিমাণমতো। প্রথমে ঢেফলকে ধুয়ে ওপর–নিচ কেটে ঘণ্টাখানেক পানিতে ভিজিয়ে রাখতে হয়। পরে ভাপিয়ে নিয়ে খোসা খুলে ঠান্ডা পানিতে রাখতে হয়। অতঃপর একেকটি ঢেফল ৫-৬ টুকরা করে ভেতরের বিচি ফেলে দিতে হয়। চুলায় একটি পাত্রে তেল দিয়ে গরম তেলে রসুনকুচি ঢেলে নাড়তে হয় যতক্ষণ না বাদামি রং ধারণ করছে। পরে আবার রসুনবাটাও দিতে হয়। এরপর কিছুক্ষন সময় নিয়ে ঢেফল ও হলুদগুঁড়া কষিয়ে পানি দেয়া লাগে। সাথে একটু লবণ। এরপর মাছ দিয়ে ঢেকে রাখা লাগে। পানি এমনভাবে দিতে হয় যেন ঝোল ঝোল হয়। শেষে ধনেপাতা দিয়ে চুলা থেকে নামিয়ে নিলে হয়। "মুখরোচক ডেফল"। সমকাল। ২০ জানুয়ারি ২০১৬। ২০২২-০২-২০ তারিখে মূল থেকে আর্কাইভ করা। সংগ্রহের তারিখ ২০২২-০২-২০।  "ডেফল সমাচার"। হালচাষ। ১৩ মার্চ ২০১৮। ২০২২-০২-২১ তারিখে মূল থেকে আর্কাইভ করা। সংগ্রহের তারিখ ২০২২-০২-২১।  "উপকারী ফল ডেফল"। ইনকিলাব। ৩০ অক্টোবর ২০২০। সংগ্রহের তারিখ ২০২২-০২-১৮।  "খাবার পাতে দেশের খাবার"। প্রথম আলো। ডিসেম্বর ১০, ২০১৯। ২০২০-১০-১৬ তারিখে মূল থেকে আর্কাইভ করা। সংগ্রহের তারিখ ২০২২-০২-২০।  মাছের তরকারি মাছের ঝোল বাংলাদেশী রন্ধনশৈলী
ভুটানের জাতীয় সমাবেশ নির্বাচন, ২০১৮

২০১৮ সালে ভুটান জাতীয় সমাবেশের তৃতীয় সাধারণ নির্বাচন অনুষ্ঠিত হয়। নিয়মানুযায়ী ১৫ সেপ্টেম্বর প্রথম দফা এবং ১৮ অক্টোবর দ্বিতীয় দফা, মোট দুই ধাপে নির্বাচন সম্পন্ন হয়। প্রথম দফায় চারটি দল অংশগ্রহণ করে। সেখান থেকে ড্রুক নিয়ামরুপ শোগপা (ডিএনটি) এবং ড্রুক ফুয়েনসিউম শোগপা (ডিপিটি) দ্বিতীয় দফায় যেতে সক্ষম হয়। দ্বিতীয় দফার নির্বাচনে ডিএনটি জয়লাভ করে সরকার গঠন করে এবং প্রধানমন্ত্রী হন লোটে শেরিং। ভুটানে সাধারণত দুই দফায় ভোট হয়ে থাকে। প্রথম দফায় ভোটাররা রাজনৈতিক দলগুলোকে ভোট দেয়। যে দুই দল প্রথম ও দ্বিতীয় স্থান পায়, তারা পার্লামেন্টের ৪৭টি আসনে প্রার্থী দেয় এবং তখন দ্বিতীয় দফা ভোট হয়। যেখানে সদস্যরা ফার্স্ট-পাস্ট-দ্য-পোস্ট ভোটদান ব্যবহার করে নির্বাচিত হয়। ২০০৭ সাল থেকে ভুটানে সংসদীয় গণতন্ত্রের পথচলা শুরু হয়। ভুটানের নির্বাচনে ভারত ও চীন ফ্যাক্টর গুরুত্বপূর্ণ পালন করে। ২০০৮ ও ২০১৩ সালে দুটি সংসদ নির্বাচন অনুষ্ঠিত হয়। দেশটিতে ভারতের একচ্ছত্র প্রভাব রয়েছে। ১৯৬১ সাল থেকে ভারত সরকারের "প্রজেক্ট দানতাক" প্রকল্প ভুটানে রাস্তাঘাট নির্মাণ করে আসছে। ২০১৮ সালের নির্বাচনের আগে ভারতের এই প্রকল্প নিয়ে ক্ষুদ্র প্রতিক্রিয়া ব্যক্ত করে ভুটানের তরুণরা। তারা মনে করছিল, এভাবে তাদের দেশকে যত্রতত্র ভারতীয় পতাকায় মুড়ে দেওয়া হচ্ছে। পরে দানতাক একে একে প্রতিটি প্রতীক থেকে ভারতীয় পতাকার রং মুছতে শুরু করে। ১৫ সেপ্টেম্বর অনুষ্ঠিত হয় ভুটানের প্রথম দফা নির্বাচন। এতে নিবন্ধিত ভোটার সংখ্যা ছিল ৪ লাখ ৩৩ হাজার। তার মধ্যে ভোট দিয়েছেন ২ লাখ ৯১ হাজার ৫৮ জন অর্থাৎ ৬৬.৩ শতাংশ। ভুটানের প্রথম দফা নির্বাচনে ভারতপন্থী দল পিপলস ডেমোক্র্যাটিক পার্টি (পিডিপি) পরাজিত হয়ে দ্বিতীয় দফার নির্বাচনে প্রতিদ্বন্দ্বিতা করতে ব্যর্থ হয়। পারভেজ, আলতাফ (৬ সেপ্টেম্বর ২০১৮)। "নির্বাচন ভুটানে, উদ্বেগ নয়াদিল্লি ও বেইজিংয়ে"। দৈনিক প্রথম আলো।  মাহমুদ, হোসেন (২৩ সেপ্টেম্বর ২০১৮)। "ভুটানের নির্বাচন ও আঞ্চলিক প্রেক্ষাপট"। দৈনিক ইনকিলাব।  খলিলী, মাসুম (২৪ সেপ্টেম্বর ২০১৮)। "ভুটানের নির্বাচন ও ভারত-চীন-বাংলাদেশ"। নয়া দিগন্ত।
আতাই নদী (মধুপুর)

আতাই নদী বাংলাদেশের টাঙ্গাইল জেলায় অবস্থিত একটি নদী। নদীটির দৈর্ঘ্য ২০ কিলোমিটার। বাংলাদেশের নদীর তালিকা বাংলাদেশের বড় নদীসমূহ ম ইনামুল হক, বাংলাদেশের নদনদী, অনুশীলন ঢাকা, জুলাই ২০১৭, পৃষ্ঠা ১৪০।
মাশরুক ইবনে আবরাহা

মাশরুক ইবনে আবরাহা (আরবি: مسروق بن أبرهة) ছিলেন ইয়েমেনের ইথিওপীয় শাসক যা আকসুমীয় রাজ্যের অধীনে ছিল যেমনটি আরবি এবং ইসলামি ঐতিহ্যে লিপিবদ্ধ রয়েছে। তিনি তার পিতা আবরাহার স্থলাভিষিক্ত হন। ৫৭০ খ্রিস্টাব্দে তিনি ওয়াহরেজের ইয়েমেনি অভিযানে হাদরামৌতের যুদ্ধে নিহত হোন, কথিত রয়েছে যে ওয়াহরেজ নিজেই একটি তীর নিক্ষেপ করেছিলেন। তার মৃত্যুর বছর সম্পর্কে পরস্পরবিরোধী প্রতিবেদন রয়েছে। Hoyland, Robert G. (২০০১)। Arabia and the Arabs: From the Bronze Age to the Coming of Islam (ইংরেজি ভাষায়)। Psychology Press। পৃষ্ঠা 56–57। আইএসবিএন 978-0-415-19534-8। উদ্ধৃতি টেমপ্লেট ইংরেজি প্যারামিটার ব্যবহার করেছে (link) C. E. Bosworth, “ABNĀʾ,” Encyclopædia Iranica, I/3, p. 226-228; an updated version is available online at http://www.iranicaonline.org/articles/abna-term (accessed on 25 January 2014). Potts, Daniel T.। "ARABIA ii. The Sasanians and Arabia – Encyclopaedia Iranica"। www.iranicaonline.org। সংগ্রহের তারিখ ১৪ ফেব্রুয়ারি ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
বৈদ্যুতিক তারব্যবস্থা

বৈদ্যুতিক তারব্যবস্থা বলতে বিদ্যুৎ-পরিবাহী তার ও সংশ্লিষ্ট বৈদ্যুতিক কলকৌশল যেমন চাবি, বিতরণ ফলক, বৈদ্যুতিক কোটর (সকেট), ও আলোক সংযোজন, ইত্যাদি দ্বারা গঠিত ও কোনও নির্দিষ্ট স্থানে (যেমন কোনও ভবনে) সংস্থাপিত একটি ব্যবস্থাকে বোঝায়। বৈদ্যুতিক তারব্যবস্থার নকশা ও সংস্থাপন নিরাপত্তার মান মেনে করতে হয়। বৈদ্যুতিক বর্তনীটির যে বিভব ও তড়িৎপ্রবাহে চলার ক্ষমতা রাখে, তার উপর ভিত্তি করে অনুমোদনযোগ্য বৈদ্যুতিক তার ও তারগুচ্ছের ধরন ও আকার নির্দিষ্ট করা থাকে। অধিকন্তু পরিবেশগত পরিস্থিতি, যেমন পারিপার্শ্বিক তাপমাত্রার পাল্লা, আর্দ্রতার মাত্রা এবং সৌরালোক ও রাসায়নিক পদার্থসমূহের সাথে সুরক্ষাবিহীন সংস্পর্শ, ইত্যাদির ভিত্তিতে এগুলির উপর আরও বিধিনিষেধ থাকতে পারে। স্থান, দেশ ও অঞ্চলভেদে বৈদ্যুতিক তারব্যবস্থার নিরাপত্তার বিধিবিধিনা ভিন্ন ভিন্ন হতে পারে। আন্তর্জাতিক বৈদ্যুতিক কারিগরি সংস্থা (International Electrotechnical Commission) সদস্য দেশগুলির বৈদ্যুতিক তারব্যবস্থাগুলির আদর্শ মানগুলির মধ্যে সামঞ্জস্য বিধানের প্রচেষ্টা চালাচ্ছে। তবে এখনও তারব্যবস্থা নকশাকরণ ও সংস্থাপনের বাধ্যবাধকতা সম্পর্কে তাৎপর্যমূলক বিভেদ বিদ্যমান। American Heritage® Dictionary of the English Language (৫ম সংস্করণ), Houghton Mifflin Harcourt Publishing Company, ২০১৬ উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে বৈদ্যুতিক তারব্যবস্থা সংক্রান্ত মিডিয়া রয়েছে। Electrical wiring FAQ — মূলত মার্কিন/কানাডীয় চর্চা সম্পর্কিত
নোবেল পুরস্কার বিজয়ী বাঙালিদের তালিকা

১৯০১ সালে নোবেল পুরস্কার প্রচলনের পর থেকে ২০১৯ পর্যন্ত ৪ জন বাঙালি ব্যক্তিত্ত্ব এই পুরস্কার জয় করেছেন। সর্বপ্রথম বাঙালি হিসাবে নোবেল পুরস্কার লাভ করেন রবীন্দ্রনাথ ঠাকুর, ১৯১৩ সালে, সাহিত্যে। পরবর্তীতে ১৯৯৮ সালে অমর্ত্য সেন অর্থনীতিতে এবং ২০০৬ সালে ড. মুহাম্মদ ইউনূস শান্তিতে এই পুরস্কার জয় করেন। ২০১৯ সালে পুনরায় অর্থনীতিতে নোবেল পান অভিজিৎ বন্দ্যোপাধ্যায়। আরো ১৩ জন ব্যক্তি মনোনয়ন পেয়েছেন। নিচের তালিকাটি হলো নোবেল পুরস্কারের মনোনয়ন প্রাপ্ত ব্যক্তিদের তালিকা যারা কখনো সেটি জেতেননি। পুরস্কার প্রদানের ৫০ বছর পর আনুষ্ঠানিকভাবে মননোনয়ন প্রাপ্তদের তালিকা প্রকাশ করা হয়। ১৯৩৬ থেকে ১৯৪০ সালের মধ্যেই বাঙালিরা সবচেয়ে বেশি মনোনয়ন পেয়েছে। যেসব ব্যক্তি একই বছরে একাধিক বার মনোনয়ন পেয়েছে সেই সংখ্যাটি বন্ধনীতে দেওয়া হয়েছে। "নোবেল পুরস্কারের মনোনয়ন প্রাপ্ত ভারতীয়দের তালিকা"।
ফাতিহ

ফাতিহ (তুর্কি উচ্চারণ: [ˈfaːtih]), ঐতিহাসিকভাবে কনস্টান্টিনোপল হচ্ছে রাজধানী জেলা এবং তুরস্কের ইস্তাম্বুলের একটি পৌরসভা (বেলেদিয়ে ) এবং এখানে আদালত ছাড়া বেশিরভাগ প্রাদেশিক কর্তৃপক্ষের আবাস (গভর্নরের কার্যালয়, পুলিশ সদর দপ্তর, মেট্রোপলিটন পৌরসভা এবং ট্যাক্স অফিসসহ)। এটি পুরানো কনস্টান্টিনোপলের সাথে মিলিত উপদ্বীপকে ঘিরে রয়েছে। ২০০৯ সালে এমিনেনু জেলা; যেটি উপদ্বীপের অগ্রভাগে অবস্থিত একটি পৃথক পৌরসভা ছিল, এর অল্প জনসংখ্যার কারণে আবারও ফাতিহের সাথে পুনর্মিলিত হয়। ফাতিহ উত্তরে গোল্ডেন হর্ন এবং দক্ষিণে মারমারা সাগর দ্বারা সীমানাযুক্ত, আর পশ্চিম সীমান্ত থিওডোসিয়ান প্রাচীর দ্বারা এবং পূর্বে বসফরাস প্রণালীর সীমানাযুক্ত। ঐতিহাসিক বাইজেন্টাইন জেলাগুলোর মধ্যে যেসব অঞ্চল বর্তমান সময়ের ফাতিহের অন্তর্ভুক্ত: এক্সোকিওনিয়ন, অরেলিয়ানা, জেরোলোফস, তা এলিউথেরো, হেলেনিয়ানা, তা ডালমাটো, সিগমা, সাম্যাথিয়া, তা কাটাকালন, প্যারাডিশন, তা অলিম্পিয়া, তা কিওনে, রিওবেরো, পেটিওকোরিও, পেটিওরিও, তা অলিম্পিও। পেট্রা, ফানারিওন, এক্সি মারমারা (আলটিমারমার), ফিলোপেশন, ডিউট্রোন এবং ভ্লাশেরনাই। "ফাতিহ" নামটি এসেছে উসমানীয় সম্রাট ফাতিহ সুলতান মুহাম্মাদ (বিজেতা মুহাম্মদ) থেকে এবং তুর্কি ভাষায় ফাতিহের অর্থ "বিজেতা", শব্দটি মূলতঃ এসেছে আরবি থেকে। দ্বিতীয় মুহাম্মাদ দ্বারা নির্মিত ফাতিহ মসজিদটি এই জেলায় অবস্থিত, আর তার মাজারের স্থানটি মসজিদের পাশে এবং এটি অনেক দর্শনীয়। ভূমিকম্প এবং বছরের পর বছর যুদ্ধে ধ্বংস হওয়া পবিত্র প্রেরিতদের চার্চের ধ্বংসাবশেষে ফাতিহ মসজিদ নির্মিত হয়েছিল এবং মসজিদের চারপাশে একটি বড় মাদ্রাসা কমপ্লেক্স রয়েছে। Fatih, Turkey in Geonames.org (cc-by) "Area of regions (including lakes), km²"। Regional Statistics Database। Turkish Statistical Institute। ২০০২। সংগ্রহের তারিখ ২০১৩-০৩-০৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Population of province/district centers and towns/villages by districts - 2012"। Address Based Population Registration System (ABPRS) Database। Turkish Statistical Institute। সংগ্রহের তারিখ ২০১৩-০২-২৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
স্ফালিরাইট

স্ফ্যালিরাইট রাসায়নিক সূত্র সহ একটি সালফাইড খনিজ । এটি দস্তার সবচেয়ে গুরুত্বপূর্ণ আকরিক।স্ফ্যালিরাইট বিভিন্ন ধরনের আমানতের মধ্যে পাওয়া যায়, তবে এটি প্রাথমিকভাবে পাললিক নিঃশ্বাস ত্যাগকারী, মিসিসিপি-ভ্যালি টাইপ এবং আগ্নেয়গিরির বিশাল সালফাইড জমাতে পাওয়া যায় ।এটি গ্যালেনা, চালকোপাইরাইট, পাইরাইট (এবং অন্যান্য সালফাইড ), ক্যালসাইট, ডলোমাইট, কোয়ার্টজ, রোডোক্রোসাইট এবং ফ্লোরাইটের সাথে মিলিত হয়। জার্মান ভূতাত্ত্বিক আর্নস্ট ফ্রেডরিখ গ্লোকার ১৮৪৭ সালে স্ফ্যালিরাইট আবিষ্কার করেন, খনিজ শনাক্ত করতে অসুবিধার কারণে গ্রিক শব্দ স্প্যালিরোসের উপর ভিত্তি করে এর নামকরণ করেন, যার অর্থ "প্রতারণা"। দস্তা ছাড়াও, স্প্যালিরাইট হল ক্যাডমিয়াম, গ্যালিয়াম, জার্মেনিয়াম এবং ইন্ডিয়ামের আকরিক।খনি শ্রমিকরা স্ফ্যালিরাইটকে জিঙ্ক ব্লেন্ড, ব্ল্যাক-জ্যাক এবং রুবি ব্লেন্ড হিসাবে উল্লেখ করতে পরিচিত। মারমাটাইট একটি অস্বচ্ছ কালো জাত যার উচ্চ আয়রন সামগ্রী রয়েছে। "Sphalerite" (পিডিএফ)। Handbook of Mineralogy। RRUFF Project। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Muntyan, Barbara L. (১৯৯৯)। "Colorado Sphalerite" (ইংরেজি ভাষায়): 220–235। আইএসএসএন 0035-7529। ডিওআই:10.1080/00357529909602545 – Scholars Portal Journals-এর মাধ্যমে।  Nesse, William D. (২০১৩)। Introduction to optical mineralogy (4th সংস্করণ)। Oxford University Press। পৃষ্ঠা 121। আইএসবিএন 978-0-19-984627-6। ওসিএলসি 817795500।  Glocker, Ernst Friedrich। Generum et specierum mineralium, secundum ordines naturales digestorum synopsis, omnium, quotquot adhuc reperta sunt mineralium nomina complectens. : Adjectis synonymis et veteribus et recentioribus ac novissimarum analysium chemicarum summis. Systematis mineralium naturalis prodromus.। ওসিএলসি 995480390।  Richard Rennie and Jonathan Law (২০১৬)। A dictionary of chemistry (7th সংস্করণ)। Oxford University Press। আইএসবিএন 978-0-19-178954-0। ওসিএলসি 936373100।  Zhou, Jiahui; Jiang, Feng (২০১৯)। "Natural marmatite with low discharge platform and excellent cyclicity as potential anode material for lithium-ion batteries" (ইংরেজি ভাষায়): 134676। ডিওআই:10.1016/j.electacta.2019.134676 – Elsevier SD Freedom Collection-এর মাধ্যমে।
হজ ও ওমরাহ ব্যবস্থাপনা আইন, ২০২১

হজ ও ওমরাহ ব্যবস্থাপনা আইন, ২০২১ হলো ২০২১ সালের ১৫ জুন বাংলাদেশের জাতীয় সংসদে পাস হওয়া একটি আইন। এই আইনে বাংলাদেশের মুসলিম নাগরিকদের জন্য নির্বিঘ্নে ও সুষ্ঠুভাবে হজ ও ওমরাহ পালন নিশ্চিতকরণ এবং এজেন্সিসমূহের নিবন্ধন ও ব্যবস্থাপনা বিষয়ে বিধান প্রণয়ন করা হয়েছে। এর পূর্বে জাতীয় হজ ও ওমরাহ নীতি ঘোষণার মাধ্যমে এই কাজ সম্পন্ন হতো। বাংলাদেশের স্বাধীনতার পর এধরণের আইন এটিই প্রথম। ২০১১ সালে সৌদি আরব সরকার হজ ব্যবস্থপনায় পরিবর্তন আনে। বাংলাদেশ সরকারের জাতীয় হজ ও ওমরাহ নীতিমালা ঘোষণার মাধ্যমে হজ ব্যবস্থপনা হতো। ফলশ্রুতিতে হজ ব্যবস্থাপনার অনিয়মে কার্যকর ব্যবস্থা গ্রহণ করা সম্ভব ছিল না। ২০১২ সালে মন্ত্রিসভা নীতিমালার পরিবর্তে আইন করার নির্দেশনা দেয়। ২০২০ সালের ২৮ ডিসেম্বর মন্ত্রিসভার ভার্চুয়াল বৈঠকে এই আইনের খসড়ার নীতিগত অনুমোদন দেওয়া হয়। খসড়ায় উল্লেখিত জরিমানার অঙ্ক নিয়ে আপত্তি জানায় বাংলাদেশ হজ এজেন্সিস অব বাংলাদেশ (হাব)। ২০২১ সালের ৪ এপ্রিল বিলটি সংসদে তোলেন ধর্ম প্রতিমন্ত্রী ফরিদুল হক খান। পরে বিলটি যাচাই-বাছাইয়ের জন্য ধর্ম মন্ত্রণালয় সম্পর্কিত সংসদীয় স্থায়ী কমিটিতে পাঠানো হয়। বিলের ওপর জনমত যাচাই, বাছাই কমিটিতে পাঠানো এবং সংশোধনী প্রস্তাবগুলোর নিষ্পত্তির পর ১৫ জুন তা জাতীয় সংসদে কণ্ঠভোটে পাস হয়। ২৪ জুন রাষ্ট্রপতির স্বাক্ষরের পর তা আইনে পরিণত হয়। এই আইনের ধারার সংখ্যা ২৩টি। আইনে বলা হয়েছে, হজ ব্যবস্থাপনার জন্য সরকার এ সংক্রান্ত জাতীয় কমিটি গঠন করবে। হজ ও ওমরাহ এজেন্সিকে শর্ত মেনে নিবন্ধন নিতে হবে। হজের চুক্তি এখানে হওয়ার পরে কেউ সৌদি আরবে গিয়ে ঠকালে তবে ওই অপরাধ ‘বাংলাদেশে হয়েছে’ বলে গণ্য করে এই আইনে বিচারের বিধান রাখা হয়েছে। নিবন্ধন পেতে হলে হজ এজেন্সিকে তিন বছর এবং ওমরাহ এজেন্সিকে দুই বছরের ট্র্যাভেল এজেন্সি পরিচালনার অভিজ্ঞতার শর্ত দেওয়া হয়েছে। হজ এজেন্সিগুলো অনিয়ম করলে তাদের নিবন্ধন বাতিলের পাশাপাশি সর্বোচ্চ ৫০ লাখ টাকা জরিমানা করা আর ওমরা এজেন্সি অনিয়ম করলে তারা নিবন্ধন হারানোর সঙ্গে সর্বোচ্চ ১৫ লাখ টাকা পর্যন্ত জরিমানা করে শাস্তির বিধান দেওয়া হয়েছে। এছাড়া জামানত বাজেয়াপ্ত, নিবন্ধন স্থগিত, সতর্কীকরণ ও তিরস্কারের শাস্তিও রয়েছে। কোনো এজেন্সি পরপর দুইবার তিরস্কৃত হলে স্বয়ংক্রিয়ভাবে তার নিবন্ধন দুই বছরের জন্য স্থগিত হয়ে যাবে। কোন এজেন্সির নিবন্ধন বাতিল হলে ওই এজেন্সির অংশীদার বা স্বত্বাধিকারীরা পরে কখনও হজ বা ওমরা এজেন্সির নিবন্ধন পাবে না। অন্য কোনো এজেন্সির কাজেও সম্পৃক্ত হতে পারবে না। হজ এজেন্সিগুলো স্বত্ত্ব পরিবর্তন করতে চাইলে নিবন্ধন কর্তৃপক্ষের কাছ থেকে অনুমতি নেওয়ার কথাও বলা হয়েছে আইনে। "হজ ও ওমরা ব্যবস্থাপনায় নতুন আইন করছে সরকার"। দৈনিক যুগান্তর। ২৮ ডিসেম্বর ২০২০।  "নতুন আইনে জরিমানার অঙ্ক নিয়ে আপত্তি হাবের"। বিডিনিউজ২৪.কম। ১৪ মার্চ ২০২১। ২০ ফেব্রুয়ারি ২০২২ তারিখে মূল থেকে আর্কাইভ করা। সংগ্রহের তারিখ ২০ ফেব্রুয়ারি ২০২২।  "স্বাধীনতার ৫০ বছর পর হজ ও ওমরাহ ব্যবস্থাপনা বিল পাস"। দৈনিক ইত্তেফাক। ১৫ জুন ২০২১।  "চার বিলে স্বাক্ষর করলেন রাষ্ট্রপতি"। দৈনিক ইত্তেফাক। ২৪ জুন ২০২১।  "হজ আইন: সংসদে নতুন বিল পাশ হয়েছে, কি আছে তাতে?"। বিবিসি বাংলা। ১৫ জুন ২০২১।
আজিজ আহমেদ (দ্ব্যর্থতা নিরসন)

আজিজ আহমেদ বলতে বোঝাতে পারে: আজিজ আহমেদ, পাকিস্তানের রাষ্ট্রপতি ছিলেন। আজিজ আহমেদ (জেনারেল), বাংলাদেশ সেনাবাহিনীর সেনাপ্রধান ছিলেন। আজিজ আহমেদ (ফুটবলার), মালয় ফুটবলার। আজিজ আহমেদ (লেখক), পাকিস্তানি-কানাডিয়ান শিক্ষাবিদ ছিলেন। আজিজ আহমেদ খান, ভারতীয় রাজনীতিবিদ। আজিজা আহমেদিয়ার, আফগান নারী রাজনীতিবিদ এবং নারী অধিকার কর্মী। এই পাতায় বা অনুচ্ছেদে একই প্রদত্ত নামের অধিকারী ব্যক্তিদের তালিকা রয়েছে। যদি একটি অভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে সংশ্লিষ্ট নিবন্ধে সরাসরি নির্দেশ দিতে পারেন। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
শব ভর মসজিদ

শব ভার মসজিদ (উর্দু: شب بعر مسجد; যার অর্থ রাতারাতি মসজিদ) পাকিস্তানের লাহোরের শাহ আলামি পাড়ায় একটি ঔপনিবেশিক যুগের মসজিদ। ১৯১৭ সালে স্থানীয় হিন্দু ও মুসলমানদের মধ্যে বিরোধের পর মসজিদটি রাতারাতি নির্মিত হয়েছিল বলে জানা যায়। মসজিদটি ১৯১৭ সালে স্থানীয় হিন্দু ও মুসলমানদের মধ্যে ৩ মারলা সাইটের মালিকানা নিয়ে বিরোধের পর নির্মিত হয়েছিল, যখন একজন মুসলিম খালি স্থানে প্রার্থনা করেছিলেন, যা স্থানীয় হিন্দুদের বিরক্ত করেছিল। এরপর উভয় সম্প্রদায়ই সেখানে তাদের উপাসনালয় নির্মাণের ইচ্ছা প্রকাশ করে। বিষয়টি ব্রিটিশ ঔপনিবেশিক কর্তৃপক্ষের কাছে জমা দেওয়া হয়েছিল, যারা বিতর্কিত প্লটটি কোন সম্প্রদায়ের হবে তা নির্ধারণের জন্য সাইটে একজন বিচারক প্রেরণের সিদ্ধান্ত নিয়েছিল। একজন মুসলিম আইনজীবী তার সম্প্রদায়কে বিচারক আসার আগে এই স্থানে একটি মসজিদ নির্মাণের পরামর্শ দিয়েছিলেন, যাতে সাইটটির মালিকানা তাদের পক্ষে ঘোষণা করা হয় কারণ ব্রিটিশ কর্তৃপক্ষ ধর্মীয় স্থানগুলিকে বিরক্ত না করার প্রতিশ্রুতি দিয়েছিল। গামা পেহলওয়ান নামে একজন স্থানীয় কুস্তিগীরের নেতৃত্বে, বলা হয় যে মুসলিম স্বেচ্ছাসেবকরা মসজিদটি নির্মাণের জন্য সন্ধ্যায় ইশার নামাজ নামাজের পরে জড়ো হয়েছিল। জানা গেছে, সকালে ফজরের নামাজের মাধ্যমে মসজিদটি সম্পূর্ণ হয় এবং বিচারক তখন মুসলিম সম্প্রদায়ের পক্ষে রায় দেন। লাহোরের মসজিদের তালিকা King, Bruce; Tahir, M. Athar (২০০১)। "A Certain Season"। World Literature Today। 75 (2): 324। আইএসএসএন 0196-3570। ডিওআই:10.2307/40156574।  Qureshi, Tania। "Mosque built in one night — Masjid Shab Bhar | Pakistan Today" (ইংরেজি ভাষায়)। ২০২২-০২-২১ তারিখে মূল থেকে আর্কাইভ করা। সংগ্রহের তারিখ ২০২২-০২-২১।
ইরানি মালভূমি

ইরানি মালভূমি বা পারস্য মালভূমি মধ্য এশিয়া, দক্ষিণ এশিয়া এবং পশ্চিম এশিয়ার কিছু অংশ নিয়ে বিস্তৃত একটি মালভূমি। এটি আরব প্লেট এবং ভারতীয় প্লেটের উত্তর অংশের মাঝে থেকে ইউরেশিয়ান প্লেটের একটি অংশ তৈরি করেছে। মালভূমিটি পশ্চিমে জাগ্রোস পর্বতমালা, উত্তরে কাস্পিয়ান সাগর এবং কোপেট পর্বতমালা, উত্তর-পশ্চিমে আর্মেনিয়ান উচ্চভূমি এবং ককেশাস পর্বতমালা, দক্ষিণে হরমুজ প্রণালী এবং পারস্য উপসাগর এবং পূর্বদিকে ভারতীয় উপমহাদেশের মধ্যে অবস্থিত। একটি ঐতিহাসিক অঞ্চল হিসেবে, এতে পার্থিয়া, মিডিয়া, পার্সিস এবং বৃহত্তর ইরানের পূর্ববর্তী কিছু অঞ্চল অন্তর্ভুক্ত রয়েছে। জাগ্রোস মালভূমির পশ্চিম সীমানা গঠন করে এবং এর পূর্ব ঢালগুলিও অন্তর্ভুক্ত। উত্তর-পশ্চিমে ক্যাস্পিয়ান থেকে দক্ষিণ-পূর্বে বেলুচিস্তান এবং উত্তর-পূর্বে পাখতুনখাওয়া পর্যন্ত ইরানি মালভূমি প্রায় ২,০০০ কিলোমিটার (১,২০০ মাইল) পর্যন্ত বিস্তৃত। এটি ইরানের একটি বড় অংশ, সমগ্র আফগানিস্তান এবং সিন্ধু নদীর পশ্চিমে অবস্থিত পাকিস্তানের অংশগুলিকে ঘিরে রেখেছে, খাইবার পাখতুনখাওয়ায় (উত্তর পশ্চিম পাকিস্তানে) এবং বেলুচিস্তানে (দক্ষিণ পশ্চিম পাকিস্তানে) প্রায় ৩,৭০০,০০০ বর্গ কিলোমিটার (১,৪০০,০০০ বর্গ মাইল) এলাকা পর্যন্ত বিস্তৃত। এর সর্বোচ্চ বিন্দু হল হিন্দুকুশের নোশাক যা ৭,৪৯২ মিটার (২৪,৫৮০ ফুট), এবং এর সর্বনিম্ন বিন্দু হল কেরমান, ইরানের পূর্বে লুত মরুভূমি, যা সমুদ্রপৃষ্ঠের ৩০০ মিটার (৯৮০ ফুট) নীচে। আলবুর্‌জ দামভান্দ ৫,৬১০ মি (১৮,৪১০ ফু) কুহ-ই হাজার ৪,৫০০ মি (১৪,৮০০ ফু) কুহ-ই জেবাল বারেজ কোপেত দাগ কুহ-ই সিয়াহ খাওয়ানি ৩,৩১৪ মি (১০,৮৭৩ ফু)৩৬°১৭′ উত্তর ৫৯°৩′ পূর্ব﻿ / ﻿৩৬.২৮৩° উত্তর ৫৯.০৫০° পূর্ব﻿ / 36.283; 59.050 এশডেগার রেঞ্জ ২,৯২০ মি (৯,৫৮০ ফু) বেলুচিস্তান সিকারাম ৪,৭৫৫ মি (১৫,৬০০ ফু)৩৪°২′ উত্তর ৬৯°৫৪′ পূর্ব﻿ / ﻿৩৪.০৩৩° উত্তর ৬৯.৯০০° পূর্ব﻿ / 34.033; 69.900 কুহ-ই তাফতান ৩,৯৪১ মি (১২,৯৩০ ফু)২৮°৩৬′ উত্তর ৬১°৮′ পূর্ব﻿ / ﻿২৮.৬০০° উত্তর ৬১.১৩৩° পূর্ব﻿ / 28.600; 61.133 জারগুন ৩,৫৭৮ মি (১১,৭৩৯ ফু)৩০°১৬′ উত্তর ৬৭°১৮′ পূর্ব﻿ / ﻿৩০.২৬৭° উত্তর ৬৭.৩০০° পূর্ব﻿ / 30.267; 67.300 দাশ্‌তে কাভির লুত মরুভূমি হামুন-ই জাজ মুরিয়ান হালিল নদী গাভখৌনি জায়ান্দেহ নদী সিস্তান বেসিন হেলমান্দ নদী ফারাহ নদী ইরানের বায়োস্ফিয়ার রিজার্ভ ইরানের ভূগোল ইরানি চার-হাজারের তালিকা academic.oup.com https://academic.oup.com/edited-volume/34347/chapter-abstract/291397265। সংগ্রহের তারিখ ২০২৪-০৭-০৪।  |শিরোনাম= অনুপস্থিত বা খালি (সাহায্য) Bell, James (১৮৩২)। A System of Geography, Popular and Scientific: Or A Physical, Political, and Statistical Account of the World and Its Various Divisions (ইংরেজি ভাষায়)। A. Fullarton & Company।  "Iranian Plateau - Peakbagger.com"। www.peakbagger.com। সংগ্রহের তারিখ ২০২৪-০৭-০৪।  "Iranian Plateau - Peakbagger.com"। www.peakbagger.com। সংগ্রহের তারিখ ২০২৪-০৭-০৪।
উসমানীয় সাম্রাজ্যের অ্যাডমিরালদের তালিকা

উসমানীয় সাম্রাজ্যের এই অ্যাডমিরালরা হলেন সিনিয়র নৌ অফিসার (উসমানীয় তুর্কি: reis বা reis pasha) কাপুদান পাশা ছাড়া উসমানীয় সাম্রাজ্যের নৌবহরের প্রধান অ্যাডমিরাল ছিলেন। কামাল রেইস (সি. ১৪৫১ - ১৫১১) পিরি রেইস (১৪৬৫/৭০-১৫৫৩) অরুশ রেইস (আনু. ১৪৭৪-১৫১৮) তুরগুত রেইস (১৪৮৫ - ২৩ জুন ১৫৬৫) সৈয়দ আলী রেইস (১৪৯৮-১৫৬৩) কুরতোগলু হিজির রেইস (১৬ শতক) আইদিন রেইস (মৃত্যু ১৫৩৫) মুরাত রেইস (আনু. ১৫৩৪-১৬০৯) ইবুবেকির পাশা (১৬৭০ – ১৭৫৭/১৭৫৮) হাসান রামি পাশা (১৮৪২-১৯২৩) কাপুদান পাশা কাপুদান পাশাদের তালিকা The Ottoman rank reis could refer either to captains or admirals. টেমপ্লেট:Seamen of the Ottoman Empire
উসমানীয় নৌবাহিনীর কমান্ডারদের তালিকা

এই তালিকায় উসমানীয় নৌবাহিনীর নৌ-কমান্ডাররা (তুর্কি : Donanma Komutanı) অন্তর্ভুক্ত রয়েছে। ১৩ মার্চ, ১৮৬৭ খ্রিস্টাব্দে কাপুদান পাশা (তালিকা) উপাধি বিলুপ্ত করা হয় এবং নৌমন্ত্রী (বাহরিয়ে নাজিরি) এবং নৌ-কমান্ডার (দোনানমা কমুতানি) প্রতিষ্ঠা করা হয়। Bernd Langensiepen, Ahmet Güleryüz, The Ottoman Steam Navy, 1828-1923, Naval Institute Press, Annapolis, Maryland, 1995, আইএসবিএন ১-৫৫৭৫০-৬৫৯-০ISBN 1-55750-659-0, p. 197. Türk Denizci Kıyafet ve Unvanları (1390-1923) টেমপ্লেট:Chief of the navy by country